Taaltoffie: gimnasium | Maroela Media
plek vir liggaamsoefeninge en spierontwikkeling
In antieke Griekeland het die atlete in die openbaar geoefen – en ook in hul adamsgewade. In Grieks beteken gimnasium dus op 'n manier "kaelnaelery, plek waar mense nakende oefen" (uit Grieks gumnos "nakend").
Selfs die Amerikaners het dit geweet: toe van hulle geoloë 'n nuwe soort silikaat van magnesium in die Bare Hills, Maryland ontdek het, het hulle dit heel gepas gimniet genoem na die Engelse bare ("naak").
Ook in die viskunde het dié woord 'n draai gemaak: Die Gynmotus electricus is die sidderaal wat 'n sterk elektriese skok kan veroorsaak. Die naam is saamgestel uit gum "kaal" + noton "rug" – die aal het geen vinne op die rug nie: dus 'n naakte rug.
Woord van die week: taalvitter
Dankie so interessant om oorsprong te leer!
Baie interessant! Maar dit laat my tog wonder: hoe het dit dan gebeur dat naaktheid wat blykbaar in vervloeë tye heel aanvaarbaar was, nou so 'n groot taboe geword het?
adonsonia · 3 jaar gelede
Goed. Nou wil ek weet waar diw ou term vir skole dan vandaan kom,tewel:Paarl gimnasium en Potch gimnasium.